Diari Oficial de la Generalitat Valenciana


Sumari del DOGV 7235, del 17-03-2014 (2014/2287)

DECRET 38/2014, de 14 de març, del Consell, de declaració de municipi turístic de tres municipis de la Comunitat Valenciana.
----------------------------------------------------------------------------------------------------------------------------

### Dades del document

Número de DOGV
:   7235

Data del DOGV
:   17-03-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/2287


Data del document
:   14-03-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Decret

Descriptors 

:   * Conselleria d'Economia, Indústria, Turisme i Ocupació
    * Eslida
    * Camporrobles
    * Catral
    * administració local

DECRET 38/2014, de 14 de març, del Consell, de declaració de municipi turístic de tres municipis de la Comunitat Valenciana. [2014/2287]  
La Llei 3/1998, de 21 de maig, de la Generalitat, de Turisme de la Comunitat Valenciana, regula en el títol III la figura del municipi turístic. Concretament, els capítols I a IV de l'esmentat títol establixen el concepte de municipi turístic i indiquen de forma expressa les condicions que necessàriament hauran de reunir els municipis per a ser declarats turístics, el procediment per a fer esta declaració, així com les consideracions generals i les bases del seu règim especial, d'acord amb la seua orientació turística.  
Des de la publicació de la Llei 3/1998, un important nombre de municipis han sol·licitat ser declarats turístics, i s'han iniciat els corresponents expedients d'acreditació del compliment dels requisits que s'exigixen en eixa llei. Fins a esta data 223 municipis han segut definitivament declarats Municipi Turístic de la Comunitat Valenciana.  
  
El 8 de gener de 2014 es van dictar les resolucions provisionals de declaració de municipi turístic corresponents a un nou grup de tres municipis que havien acreditat la seua identificació amb algun dels supòsits previstos en l'article 25 de l'esmentada Llei 3/1998, i es va obri el termini de 20 dies corresponent al període d'informació pública, per mitjà d'un anunci en el Diari Oficial de la Comunitat Valenciana. Una vegada transcorregut este període, per mitjà de la Resolució de 27 de febrer de 2014, del conseller d'Economia, Indústria, Turisme i Ocupació, es va acordar elevar al Consell la proposta de declaració definitiva d'este nou grup de tres municipis com a Municipi Turístic de la Comunitat Valenciana.  
En virtut de tot açò, oïdes les administracions afectades, a proposta del conseller d'Economia, Indústria, Turisme i Ocupació i amb la deliberació prèvia del Consell, en la reunió del dia 14 de març de 2014,   
  
  
DECRETE  
  
Article únic  
Declarar Municipi Turístic de la Comunitat Valenciana els municipis que a continuació s'indiquen:  
  
1. Província d'Alacant: Catral.  
  
2. Província de Castelló: Eslida.  
  
3. Província de València: Camporrobles.  
  
  
DISPOSICIÓ ADDICIONAL  
  
Es faculta el conseller competent en matèria de turisme per a l'aplicació i l'execució d'este decret.  
  
  
DISPOSICIÓ FINAL  
  
Este decret produirà efectes l'endemà de ser publicat en el Diari Oficial de la Comunitat Valenciana.  
  
València, 14 de març de 2014  
  
El president de la Generalitat,  
ALBERTO FABRA PART  
  
El conseller d'Economia, Indústria, Turisme i Ocupació,  
MÁXIMO BUCH TORRALVA